CELEX: 32010R0408
Language: sl
Date: 2010-05-11 00:00:00
Title: Uredba Sveta (EU) št. 408/2010 z dne 11. maja 2010 o spremembi Uredbe Sveta (ES) št. 194/2008 o obnovitvi in okrepitvi omejevalnih ukrepov v zvezi z Burmo/Mjanmarom

12.5.2010   
            
            
               SL
            
            
               Uradni list Evropske unije
            
            
               L 118/5
            
         UREDBA SVETA (EU) št. 408/2010
   z dne 11. maja 2010
   o spremembi Uredbe Sveta (ES) št. 194/2008 o obnovitvi in okrepitvi omejevalnih ukrepov v zvezi z Burmo/Mjanmarom
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215(1) Pogodbe,
   ob upoštevanju Sklepa Sveta 2010/232/SZVP z dne 26. aprila 2010 o podaljšanju omejevalnih ukrepov proti Burmi/Mjanmaru (1),
   ob upoštevanju skupnega predloga Evropske komisije in visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Člen 4 Sklepa 2010/232/SZVP določa, da je prepovedan nakup, uvoz in prevoz določenih kategorij blaga iz Burme/Mjanmara v Unijo.
            
         
               (2)
            
            
               Člen 8 Sklepa 2010/232/SZVP določa, da se pomoč, ki ni humanitarne narave, ali programi razvojne pomoči ustavijo, pri čemer so predvidene izjeme za projekte in programe v podporo določenih ciljev.
            
         
               (3)
            
            
               Uredba (ES) št. 194/2008 (2) prepoveduje nakup, uvoz in prevoz kategorij blaga iz člena 2(2) Uredbe. Vendar bi bilo treba pojasniti, da se prepoved nakupa navedenega blaga v Burmi/Mjanmaru ne bi smela uporabljati, kadar je tak nakup izveden v okviru projekta ali programa humanitarne pomoči, ali projekta ali programa razvojne pomoči, ki ni humanitarne narave, ki podpira cilje iz člena 8(a), (b) in (c) Sklepa 2010/232/SZVP.
            
         
               (4)
            
            
               Uredbo (ES) št. 194/2008 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Členu 2 Uredbe (ES) št. 194/2008 se doda naslednji odstavek:
   
      „5.   Prepoved nakupa blaga za katerega veljajo omejitve iz odstavka (2)(b), se ne uporablja za projekte ali programe humanitarne pomoči ali projekte in programe razvojne pomoči, ki niso humanitarne narave, ki se v Burmi/Mjanmaru izvajajo v podporo:
      
                  (a)
               
               
                  človekovim pravicam, demokraciji, dobremu upravljanju, preprečevanju konfliktov in krepitvi civilne družbe;
               
            
                  (b)
               
               
                  zdravstvu in šolstvu, boju proti revščini, zlasti pa zadovoljitvi osnovnih potreb ter preživljanju najrevnejših in najbolj ogroženih skupin prebivalstva, ali
               
            
                  (c)
               
               
                  varstvu okolja in zlasti programom, usmerjenim proti neuravnoteženi, prekomerni sečnji, ki ima za posledico krčenje gozdov.
               
            Zadevni pristojni organ, ki je naveden na spletnih straneh iz Priloge IV, predhodno odobri nakup zadevnega blaga, za katerega veljajo omejitve. Zadevna državna članica obvesti ostale države članic in Komisijo o kakršnem koli dovoljenju, odobrenem v skladu s tem odstavkom.“
   
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. maja 2010
      
         
            Za Svet
         
         
            Predsednica
         
         Á. GONZÁLEZ-SINDE REIG
      
   
   
      (1)  UL L 105, 27.4.2010, str. 22.
   
      (2)  UL L 66, 10.3.2008, str.1.